Strangford (afgelei van Oudnoors Strangr-fjǫrðr, "sterk fjord") is 'n klein nedersetting by die mond van Strangford Lough in die Noord-Ierse graafskap Down, met 'n bevolking van 495 volgens die sensus van 2011. Strangford se dorpsbeeld word oorheers deur reekse 19de eeuse kothuise en Georgiaanse terrashuise wat 'n uitsig oor die dorp se klein hawe bied. Transport NI, 'n uitvoerende agentskap van die Noord-Ierse Departement vir Infrastruktuur, bedryf 'n veerbootdiens wat Strangford met Portaferry aan die teenoorliggende oewer van Strangford Lough verbind. Terwyl die veerbootroete oor 'n afstand van slegs 0,6 nautiese myl of 1,1 km strek, met 'n gemiddelde vaartyd van agt minute, is die padafstand tussen die twee nedersettings sowat 75 km (een en 'n half uur se motorrit). "Place Names NI: Strangford Lough, County Down. Besoek op 13 Augustus 2017". Geargiveer vanaf die oorspronklike op 29 Augustus 2017. Besoek op 13 Augustus 2017.